ལན།ང་ཚོའི་འབྲོག་ཐང་དུ་འབྲོག་ཁྱིམ་ཕྱུག་པོ་ཞིག་ལ་ར་ལུག་༣༠༠ནས་༤༠༠ཅན་དང་།འབྲི་གཡག་༥༠ནས་༧༠བར་ཡོད་ས་ཡོད་པ་རེད་ལ།འབྲིང་ཙམ་ཞིག་ལའང་ར་ལུག་༥༠ནས་༡༠༠བར་ཡོད་པ་རེད་།ང་ཚོར་མཚོན་ན་བྱང་ཐང་ཕྱོགས་ཀྱི་འཚོ་བ་བཟང་ཤོས་ཀྱི་འབྲོག་པའི་གྲས་ཤིག་ཆགས་ཀྱི་ཡོད་པ་རེད།དེ་མིན་བྱང་ཐང་གི་ཕར་ཕར་སོང་ན་འབྲོག་པའི་འཚོ་བ་ཧ་ཅང་སྐྱོ་བོ་དང་སེམས་ཅན་ར་ལུག་ཁ་ཤས་ལས་མེད་པ་དང་།ཁྱིམ་ཚང་གི་འཚོ་བ་དབྱར་ཁ་ཡུལ་སྐོར་བ་ཡོང་བའི་སྐབས་དང་བསྟུན་ནས་རྟ་འཁྲིད་ནས་ཡུལ་སྐོར་བ་ཕར་སྐྱེལ་ཚུལ་སྐྱེལ་གྱིས་གླ་ལ་བརྟེན་ནས་འདུག་མཁན་ཀྱང་ཡོད་པ་རེད།མར་དང་ཕྱུར་བ་སོགས་ང་རང་ཚོར་ཟ་རྒྱུར་དགོས་དུས་བཙོང་གི་ཡོད་པ་མ་རེད་ལ་བཙོང་རྒྱུ་ཀྱང་མང་པོ་ཞིག་ཡོད་པ་མ་རེད།ར་ལུག་སེམས་ཅན་བཙོང་གི་ཡོད་པ་རེད་ལ་དགུན་ཟས་ཆེད་དུ་བསོད་ཀྱི་ཡོད་པ་རེད།གཡག་ཆེན་པོ་གཅིག་ལ་ཧིན་སྒོར་སྟོང་ཕྲག་༤༠ནས་༥༠བར་རེད།དེ་བཞིན་ལུག་གཅིག་ལ་སྟོང་ཕྲག་༡༤ནས་༡༥བར་རེད།དུས་ཚོད་དུས་ཚོད་ནང་ར་ལུག་ཉོ་མཁན་ཁོ་རང་ཚོའི་རླངས་འཁོར་འཁྲིད་ནས་ཉོ་བར་ཡོང་གི་ཡོད་པ་རེད།